Kanjeng Sunan Kali, “….Ingsun ambali maneh piterangan ingsun wektu kapungkur. Perlu jenengsira mangerteni, barang kang jenengsira tampa iku dudu barang geguyonan. Mula kang ati-ati. Yen jenengsira nyuwun marang Gusti Kang Maha Agung Maha Suci Insya Allah barang iku bakal nuwuhake daya katiyasan kang gunane maneka warna miturut kersane jenengsira. Nanging aja nganti jenengsira mundi-mundi lan ndadekake sesembahan. Kang kaya mangkono iku luput. Ora liya barang iku ya mung wujude pangeling-eling jaman kapungkur. Ingsun uga paring pangerten marang jenengsira supaya krenteging atinira keturutan jenengsira kudu bisa ngendaleni hawa nafsu. Yen jenengsira ngetut wuri hawa nafsu ateges cedak marang iblis lan syetan sahingga angel tumuruning kanugrahan. Uga ana tetembungan jer basuki mawa beya….” (